
INTRODUCERE

La nivel european, cadrul legal în domeniu este reprezentat de Directiva nr. 2014/46/UE a Parlamentului European și a Consiliului de modificare a Directivei 1999/37/CE a Consiliului privind documentele de înmatriculare pentru vehicule. Conform acesteia, înmatricularea unui vehicul implică autorizarea administrativă a utilizării acestuia în traficul rutier. Directiva 1999/37/CE a Consiliului se aplică numai pentru înmatricularea unui vehiculul. Cu toate acestea, în special în cazurile în care utilizarea unui vehicul pe drumurile publice ar crea un risc din cauza stării tehnice a vehiculului, trebuie să fie posibilă suspendarea autorizării de utilizare a vehiculului respectiv pentru o anumită perioadă de timp. Pentru a reduce sarcina administrativă care rezultă în urma suspendării autorizării, nu trebuie să fie necesară trecerea printr-un nou proces de înmatriculare atunci când suspendarea este ridicată. 

Statul membru poate permite titularului certificatului de înmatriculare să prezinte autorității competente o cerere de transfer a înmatriculării către noul proprietar al vehiculului. 

În cazul în care autoritatea competentă a unui stat membru este notificată că un vehicul a fost considerat vehicul scos din uz în conformitate cu Directiva 2000/53/CE a Parlamentului European și a Consiliului, certificatul de înmatriculare se anulează definitiv și această informație se înscrie în registrul său electronic
.
Conform prevederilor legale, în marea majoritate a statelor membre ale Uniunii Europene, un rezident, care se stabilește pentru o perioadă de cel mult 6 luni în altă ţară, nu este obligat să îşi înmatriculeze autovehiculul sau să plătească taxele aferente în acel stat. Dacă perioada de stabilire depășește 6 luni, persoanele în cauză trebuie să solicite obţinerea rezidenţei şi să îşi înmatriculeze autovehiculul conform legislaţiei respectivului stat. 


Regula general-valabilă în cadrul statelor membre ale Uniunii Europene este aceea că orice autovehicul trebuie înmatriculat în maximum 6 luni de la stabilirea rezidenţei în ţara respectivă. 

De la aceasta regulă sunt excluși studenţii înscrişi la o instituţie de învăţământ într-un alt stat decât cel de rezidenţă. Aceștia nu sunt obligaţi să-şi înmatriculeze vehiculul pe care îl dețin şi nici să plătească taxele aferente legale.

Un alt exemplu este cazul lucrătorului transfrontalier, care are reşedinţa într-un stat şi locul de muncă în alt stat. În această situație, persoanele respective care folosesc autovehiculul propriu, dacă se întorc cel puțin o dată pe săptămână la reşedinţele lor din țara de origine, nu sunt obligați să înmatriculeze vehiculele în statul în care își desfășoară activitatea, inclusiv în cazul în care autovehicul folosit este maşină de serviciu, înmatriculată în statul în care este înregistrat angajatorul.
În plus, muncitorii transfrontalieri, care desfăşoară activităţi independente, folosesc un autovehicul înmatriculat într-un stat, lucrând în alt stat, sunt exceptaţi de la obligaţia înmatriculării autovehiculului dacă: 
- maşina a fost achiziţionată de către firmă; 
- maşina este folosită în principal pentru serviciu şi în secundar în scop privat; 
- firma este înfiinţată potrivit prevederilor legale din ţara respectivă.

STATELE MEMBRE ALE UNIUNII EUROPENE

Belgia

Înmatricularea unui autovehicul se poate face online, prin intermediul firmelor de asigurare sau prin poștă de către Direcția Circulație Rutieră (DIV). 


Documentele necesare pentru înmatricularea unui vehicul nou: 


- formularul de vamă; 


- certificatul de conformitate al vehiculului;


- dovada asigurării realizată în Belgia.


Documentele necesare pentru înmatricularea unui vehicul utilizat: 


- formularul de vamă furnizat de registrul vamal;


- certificatul de conformitate pentru un vehicul care nu dispune de omologarea UE;


- certificatul de inspecție tehnică a vehiculului;


- dovada asigurării, care trebuie realizată în Belgia.


Formularul de cerere de înmatriculare este eliberat gratuit:


-  de către firma care livrează vehiculul;

-  de către societatea de asigurări care acoperă răspunderea civilă;

-  de către stațiile de control tehnic;

- de către stațiile de control tehnic, în timpul unei inspecții pentru a efectua o schimbare de proprietate și/sau o reparație;

-  de către DIV.

Această structură, DIV, trimite prin bpost o notificare de anulare a numărului de înregistrare dacă vehiculul a fost vândut și a fost înregistrat în Belgia pe numele noului proprietar. Data notificării trebuie să coincidă cu data înregistrării vehiculului transferat către noul proprietar, cu plăcuțele de înmatriculare pe care le-a deținut. De la această dată, fostul proprietar are o perioadă de 4 luni în care poate returna plăcuțele de înmatriculare vechi sau înmatriculează un alt vehicul cu același număr, caz în care și noul proprietar trebuie să-și schimbe plăcuțele de înmatriculare.


În cazul importării unui autoturism folosit, există mai multe etape ce trebuie parcurse pentru înmatriculare:


- vehiculul trebuie să primească un formular de înscriere din partea unui birou vamal;


- vehiculul la mâna a doua trebuie să facă obiectul unui examinări tehnice, cu excepția cazului în care este deja înmatriculat în străinătate pe numele proprietarului (numele persoanei care dorește să înmatriculeze mașina în Belgia este trecut pe certificatul de înregistrare din străinătate);


- obținerea asigurării;


- formularul de înscriere trebuie să fie trimis DIV, însoțit de certificatul de înregistrare străin, în original și o copie a chitanței de cumpărare.

Atunci când o persoană fizică cumpără un vehicul în străinătate, pentru a-l putea înmatricula pe numele său în Belgia, trebuie să țină seama de anumite reguli. Aceste condiții depind de:


- țara din care este cumpărat vehiculul;


- vechimea vehiculului. 

Un vehicul este considerat ca fiind nou dacă a fost cumpărat cu mai puțin de șase luni în urmă sau dacă are un rulaj de până la 6.000 km. Un vehicul care nu este nou are un rulaj mai mare de 6.000 km și are o vechime mai mare de 6 luni.


La declararea unui vehicul nou, trebuie să se depună un certificat de TVA. 

La biroul vamal trebuie să se prezinte următoarele documente
:


• o factură de cumpărare și orice alte documente de vânzare;


• o atestare originală de înregistrare sau certificatul de înregistrare străin, în original;


• formularul de înmatriculare a vehiculului.


Excepţii de la obligativitatea de a înmatricula vehiculul
:


- închirierea unui vehicul înmatriculat în străinătate pentru maxim 48 de ore;


- este un vehicul de serviciu înmatriculat în alt stat;


- este un vehicul înmatriculat într-un stat, aparţinând unui funcționar public al unei instituţii internaţionale cu sediul în alt stat membru UE (în acest caz se eliberează un card de acreditare de către angajator).

BULGARIA

Procedura de înmatriculare inițială a unui vehicul, indiferent de faptul că este un vehicul nou sau folosit, cuprinde:

- cererea de înmatriculare;


- pentru vehiculele din categoriile M, N și O - un certificat CE de conformitate valabil emis de producător;


- pentru vehiculele din categoria L - un certificat CE de conformitate valabil emis de producător;


- documente care dovedesc proprietatea, inclusiv datele de identificare a vehiculelor;


- documente personale de identitate - codul unic de identificare (EIK);


- asigurarea de răspundere civilă, plus un formular de raport asociat, care trebuie completat de ambele părți în cazul producerii unui accident;


- un document vamal care certifică importul oficial în Uniunea Europeană dacă vehiculul a fost importat din afara UE;

- plăcuțele de înmatriculare, după caz;


- documentele solicitate în temeiul art. 3 alin. (1) din Regulamentul privind procedura de taxare a produselor a căror utilizare generează deșeuri obișnuite;


Certificatul de conformitate trebuie întocmit în limba bulgară sau însoțit de o traducere legalizată.

Pentru vehiculele din categoriile M, N și O fără un certificat de conformitate valabil, titularul poate în schimb să depună un certificat de omologare individuală emis de către Agenția executivă pentru Administrația Transportului Rutier
.


Radierea unui vehicul se face la cererea ultimului proprietar.

ESTONIA

Înmatricularea autovehiculului este obligatorie în termen de 5 zile lucrătoare de la obţinerea rezidenţei în Estonia.


Un cetățean străin poate utiliza un autovehicul înmatriculat în altă țară o perioadă de 12 luni, fără a fi necesară reînmatricularea, în următoarele condiții: 


- locuiește permanent într-o țară străină;


- utilizează vehiculul mai puțin de 12 luni pe teritoriul Estoniei;


Pentru înregistrarea unui vehicul în Estonia, fie că este nou sau folosit, trebuie depuse următoarele documente:


- cerere tip;


- documente de identitate;


- documentul de inspecție tehnică;


- documentul de proprietate;


- certificatul de înmatriculare;


- certificatul de conformitate, pentru un vehicul nou;


- documente vamale;


- documente de expertiză, care demonstrează conformitatea vehiculului cu cerințele în vigoare;


- decizia Departamentului Tehnic al Administrației Drumurilor de a înregistra vehiculul;

- actele vehiculului vechi.

Administrația drumurilor are dreptul de a verifica exactitatea datelor transmise înainte de înscrierea în registru, inclusiv verificarea datelor de la autoritatea emitentă a certificatului de înregistrare străină.

Administrația rutieră din Estonia poate refuza înregistrarea vehiculului dacă:


- nu sunt furnizate documentele sau datele necesare înregistrării;


- vehiculul nu îndeplinește cerințele legale;


- vehiculul este alcătuit din piese de schimb;


- vehiculul a fost eliminat din registru ca urmare a distrugerii sau întocmirii unui alt tip de document de distrugere;


- altă bază legală.

FINLANDA

La prima înregistrare a vehiculului, acesta poate fi înmatriculat în oricare din stațiile de inspecție tehnică din Finlanda.


Unui vehicul importat trebuie să i se facă întotdeauna o inspecție de înregistrare înainte de înmatriculare. Pentru un vehicul omologat în Uniunea Europeană este necesar un certificat unic de omologare cu valabilitatea de 6 luni în locul unei inspecții de înmatriculare. 


Documente necesare:


-  certificatul original de înmatriculare;

-  un raport privind conformitatea vehiculului;

- un certificat pentru aparatele de gaz și echipamentele electrice (pentru caravane).

Franța

Principalul document necesar pentru înmatricularea unui autovehicul nou este certificatul de conformitate emis de către producător, care trebuie să evidențieze caracteristicile tehnice ale vehiculului și faptul că acestea respectă standardele de siguranță și de mediu. Acesta poate fi un certificat european sau unul național.


Certificatul de conformitate european este valabil în toate țările membre ale Uniunii Europene.


Dacă autovehiculul are un certificat european valid, autoritățile naționale nu pot solicita altă documentație tehnică suplimentară, cu excepția cazului în care mașina a fost modificată de la părăsirea fabricii.


Certificat național de conformitate este valabil numai în țara care l-a eliberat. Acesta se eliberează pentru autobuze, camioane, autoutilitare, remorci și autovehicule construite la comandă înainte de luna mai 2009 sau pentru autoturismele de epocă.


Documente necesare pentru înmatricularea unui autovehicul folosit:


- certificatul de conformitate;


- dovada asigurării;


- dovada de proprietate;


- dovada plății taxei pe valoarea adăugată (TVA);


- inspecția tehnică;


- dovada de plată a înmatriculării.

La vânzarea unui autoturism, fostul proprietar trebuie să remită cumpărătorului o serie de documente, iar în termen de 15 zile trebuie să declare administrației publice locale vânzarea (sau donația) vehiculului. Declarația se face online sau la birourile prefecturii.


Dacă această acțiune se face online, fostul proprietar va primi un cod de atribuire, care trebuie să fie înmânat cumpărătorului pentru ca acesta să poată înregistra vehiculul pe numele său.


Numai proprietarul poate vinde vehiculul, cartea autovehiculului (cardul gri) trebuind să conțină adresa vânzătorului la data vânzării.


Dacă vehiculul are o vechime mai mare de 4 ani și nu este scutit de controlul tehnic, noul cumpărător trebuie să obțină dovada efectuării unei inspecții tehnice recente (în ultimele 6 luni).


Pe documentele mașinii trebuie trecută o declarație: ”vândut (zi/lună/an)” sau ”cedat (zi/lună/an)”, împreună cu semnătura fostului proprietar.


De asemenea, cumpărătorul trebuie să primească un exemplar al declarației de transfer a vehiculului și un certificat de statut administrativ (dovada faptului că proprietarul poate să vândă mașina).


Costul certificatului de înmatriculare reprezintă suma mai multor taxe: 

- taxa regională;


- taxa pentru dezvoltarea formării profesionale (pentru camioane);


- taxa pe CO2 şi poluare (în cazul în care vehiculul este considerat a fi poluant);


- comisionul de administrare;


- taxa pentru eliberarea propriu-zisă a certificatului de înmatriculare
.


GERMANIA

Autovehiculele pot fi importate gratuit în Germania dacă
:


- persoana care dorește să achiziționeze vehiculul a locuit în afara spațiului Uniunii Europene în ultimele 12 luni;


- persoana respectivă dorește să se stabilească în Germania;


- a înmatriculat mașina pe numele său;


- deține și folosește vehiculul de cel puțin șase luni;


- persoana respectivă nu intenționează să reexporte sau să vândă mașina în următoarele 12 luni.


În cazul în care nu sunt îndeplinite aceste cerințe, trebuie să se plătească o taxă de 10% din valoarea totală a vehiculului și o taxă de import de 19%. 


Autovehiculele importate dintr-un stat membru al UE pot fi înmatriculate direct, cu condiția deținerii unui certificat de conformitate.


Pentru înmatricularea unui vehicul din afara UE, acesta trebuie să fie supusă  unei inspecții tehnice TÜV, vehiculul trebuind să îndeplinească toate standardele naționale de siguranță. Vehiculul trebuie să îndeplinească cerințele unei verificări generale amănunțite (Hauptuntersuchung/HU) și al testării emisiilor la evacuare (Abgasuntersuchung/ASU). 

Pentru înmatriculare sunt necesare următoarele documente:


- pașaport sau alt document de identitate;


- dovada înregistrării vehiculului în Germania;


- asigurarea auto;


- certificatul vamal (pentru importurile provenite din țări din afara UE);


- certificat de conformitate sau certificat de la inspecția TÜV;


- contractul de vânzare-cumpărare sau factura originală;


- documentul original de înregistrare a vehiculului;


- certificatul de înmatriculare în original;


- dovada plății TVA.


Taxele plătite pentru înmatricularea unui vehicul depind în principal de capacitatea motorului şi de valorile de emisie/poluare. 


Se aplică taxe reduse pentru persoanele cu dizabilităţi și există scutiri de taxe pentru vehiculele electrice şi cele cu emisii extrem de scăzute
.

Irlanda 

Directiva 2007/46/CE privind omologarea de tip prevede că o persoană care achiziționează un vehicul nou neînmatriculat, din afara țării, trebuie să obțină un Certificat de conformitate european (ECWVTA) sau național (NSSTA sau IVA) la un centru NCTS. Acest certificat de omologare de tip poate fi obținut numai de la distribuitor sau de la producătorul de la care a fost achiziționat vehiculul, trebuind să fie obținut în momentul cumpărării.


Înregistrarea unui vehicul uzat va fi efectuată de NCTS după examinarea prealabilă.


Un vehicul utilizat este considerat acel vehicul care a fost înregistrat anterior în Irlanda sau într-un alt stat, pentru care au fost plătite impozitele aferente. Pentru înmatriculare sunt necesare următoarele documente
:


- dovada înregistrării anterioare (de exemplu, certificatul de înregistrare în străinătate, certificatul de export sau de înregistrare, după caz);

- un formular VRT de achiziție, privind plata impozitelor;

- o factură care trebuie să conțină în mod clar data achiziției/vânzării;

- numele și adresa proprietarului înregistrat;

- numărul serviciului public personal (PPSN) al persoanei pe numele căruia se înregistrează vehiculul. În cazul unui comerciant autorizat, trebuie prezentat numărul certificatului de înregistrare fiscală al firmei; 


- dovadă a datei de intrare a vehiculului în Irlanda; 


- documentația tehnică care confirmă nivelul emisiilor de CO2 ale vehiculului în momentul fabricării. În cazul în care aceasta nu există, taxarea vehiculului se face la cea mai mare valoare aplicabilă.


Vehiculul va fi examinat la centrul de inspecții NCTS pentru a se asigura că datele acestuia sunt cele din documentație: 

- numărul de identificare a vehiculului (VIN);


- marca, modelul și varianta;


- seria motorului, mărimea, numărul de uși, etc. 

În cazul în care documentația necesară nu este disponibilă în momentul examinării sau detaliile vehiculului nu corespund documentației, vehiculul nu va fi înmatriculat. Reluarea procedurii de înregistrare a unui vehicul se va face pe cheltuiala solicitantului.


Înmatricularea autovehiculului este obligatorie în termen de 30 de zile de la sosirea acestuia pe teritoriul Irlandei. Pentru a beneficia de scutiri de taxe, autovehiculul trebuie să fi fost în proprietatea persoanei cel puţin 6 luni înainte de obţinerea rezidenţei în Irlanda.


Taxele de înmatriculare se achită pentru orice tip de vehicul
.

Italia

La înmatricularea unui autovehicul este necesară prezentarea certificatului de conformitate emis de către producător, care atestă faptul că parametrii tehnici ai vehiculului respectă standardele de siguranță și de mediu
. Acest certificat poate să fie un certificat european (CE) sau un certificat național.


Alte documente necesare:


- dovada asigurării;


- dovada de proprietate a vehiculului;


- dovada plății taxei pe valoarea adăugată (TVA);


- inspecția tehnică;


- dovada de plată a înmatriculării.


Înmatriculările se fac în mod automat prin Biroul de Telematică a Vehiculelor (STA), iar verificările tehnice sunt realizate de către Ufficio Motorizzazione Civile
.
 


Cumpărătorul trebuie să prezinte vânzătorului:


-  numărul de cod fiscal;

- copia unui document de identitate. În cazul în care documentul este scris într-o limbă străină, acesta trebuie să fie însoțit de o traducere în limba italiană (cu excepția cazurilor în care există derogări stabilite prin legi sau acorduri internaționale), sau să fie certificată ca fiind conformă cu textul original de către un traducător oficial.


-  factura de vânzare cu semnătura vânzătorului autentificată de un notar;

- certificatul de conformitate, însoțit de Declarația de înregistrare emisă de producător.

În cazul în care cumpărătorul este o persoană juridică, trebuie depusă o declarație a reprezentantului legal al firmei, prin care să se certifice sediul social al persoanei juridice.

Dacă cumpărătorul este un cetățean din afara spațiului UE, care are reședința în Italia, acesta trebuie să depună o copie a permisului de ședere valabil.

La cumpărarea unei mașini înmatriculate în Italia, trebuie să existe semnătura autentică a vânzătorului pe actul de vânzare, în termen de 60 de zile de la schimbarea proprietarului. Înregistrarea schimbării proprietății se face la o unitate teritorială ACI, care va elibera certificatul de proprietate digital actualizat, solicitând revizuirea cardului de circulație de către biroul provincial UMC.


Nerespectarea termenului de actualizare a certificatului de proprietate determină aplicarea, în cazul controlului rutier, de amenzi administrative, precum și reținerea certificatului în conformitate cu prevederile art. 94 din Codul rutier.


În termen de 60 de zile de la înmatricularea vehiculului în Italia, acesta trebuie înscris în Registrul Public Auto.


Taxele de înmatriculare variază de la o provincie la alta
.


LITUANIA

Pentru a înmatricula un vehicul importat, nou sau folosit, trebuie depuse o serie de  documente
. 


Pentru un vehicul nou:


- certificatul de conformitate;


- dovada de proprietate;


- asigurarea;


- dovada identității solicitantului;


- vehiculul în sine, pentru verificare.


Pentru un vehicul folosit:


- certificatul de înmatriculare;


- dovada de proprietate;


- asigurarea;


- documentul PTI (pentru vehiculele din categoria M1, care au peste 3 ani vechime);


- dovada identității solicitantului;


- vehiculul în sine.


Orice vehicul înmatriculat în străinătate trebuie reînmatriculat în termen de 30 de zile calendaristice, de la intrarea pe teritoriul lituanian
.


MAREA BRITANIE

În cazul înmatriculării unui vehicul nou, de regulă, această operațiune este realizată de dealer. În caz contrar, noul proprietar primește un certificat de înregistrare V5C în termen de 6 săptămâni de la data perfectării vânzării
. 


Pentru înmatricularea personală a vehiculului de către noul proprietar este necesară completarea unor formulare și trebuie să se facă dovada identității acestuia. În acest scop este necesar unul dintre următoarele documente:


- permis de conducere;


- pașaport;


- certificat de căsătorie;


- certificat de naștere;

Documentele care se pot utiliza pentru confirmarea adresei cumpărătorului:


- factura de utilitate recentă (din ultimele 3 luni) - de exemplu, gaz, electricitate, apă;
 
- declarația recentă a băncii sau a societății imobiliare (din ultimele 3 luni);


- cartea medicală;


- taxa de impozit pentru anul curent.

Alte documentele necesare pentru înmatricularea tuturor vehiculelor:


- dovada plății taxei pentru vehicule;


- taxa de înregistrare;


- un certificat actual MOT (inspecția tehnică), dacă vehiculul are o vechime de peste 3 ani (în Irlanda de Nord, de peste 4 ani);

- un certificat de noutate pentru vehiculele importate;


- certificatul de asigurare.


Pentru vehiculele second-hand:

- dovada plății taxei pentru vehicule;


- certificatul de înregistrare V5C; 

- cererea de obținere a certificatului de înmatriculare.


Pentru a aduce în Marea Britanie un vehicul folosit trebuie respectate următoarele etape:


- anunțarea structurilor vamale și de taxe, în termen de 14 zile de la intrarea în țară a vehiculului;


- plata TVA și a altor taxe stabilite de lege;


- verificarea tehnică a vehiculului - respectarea standardelor de siguranță și de mediu;

- plata impozitului pe vehicul pentru obținerea plăcuțelor de înmatriculare;

- plata asigurării auto.


Sunt scutite de plata taxelor de înmatriculare
:  


- vehiculele aparținând persoanelor cu dizabilităţi;


- vehiculele istorice;


- vehiculele înregistrate anterior în Irlanda de Nord;


- vehicule militare;


- vehicule înmatriculate numai pentru off-road;


- vehiculele exceptate de către Coroană.

POLONIA

Pentru înmatricularea unui vehicul importat sunt necesare următoarele documente: 

• vehicule noi:


- dovada dreptului de proprietate asupra vehiculului sau un document care confirmă transferul vehiculului;


Cazul al doilea se regăsește în situația în care vehiculul a fost transferat unei persoane fizice sau juridice poloneze de către o persoană fizică sau juridică străină.

- certificatul de conformitate CE, împreună cu o declarație care conține datele și informațiile referitoare la vehicul sau decizia individuală de omologare, decizia de recunoaștere a omologării individuale a vehiculului sau a certificatului de omologare individuală CE, dacă este necesar;


- pentru autoturisme sau autovehicule clasificate ca ”altele”, un document care certifică plata accizelor în Polonia sau un document care confirmă faptul că nu există nicio obligație de plată a accizelor în Polonia sau un document din care rezultă scutirea de accize;


- dovada vămii dacă vehiculul a fost importat dintr-o țară terță;


- dovada plății ”taxei de reciclare” (pentru autoturisme care pot transporta până la 8 pasageri pe lângă șofer, vehicule grele de marfă capabile să transporte încărcături de până la 3,5 tone și motorete cu trei roți din categoria L2e). 

• vehicule second hand:


- dovada de proprietate a vehiculului sau un document care confirmă transferul vehiculului (în cazul în care vehiculul a fost transferat unei persoane fizice sau juridice străine unei persoane fizice sau juridice străine);


- dovada înmatriculării, dacă vehiculul a fost înmatriculat;


- un certificat conform căruia vehiculul a trecut un test tehnic sau o dovadă a înregistrării sau un alt document eliberat de organismul competent dintr-o țară UE care confirmă efectuarea unui control tehnic și perioada pentru care este valabil;


- pentru autoturisme sau autovehicule clasificate ca ”altele”, un document care certifică plata accizelor în Polonia sau un document care confirmă faptul că nu există nicio obligație de plată a accizelor în Polonia sau un document din care rezultă scutirea de accize;


- dovada vămii dacă vehiculul a fost importat dintr-o țară terță;


- dovada plății ”taxei de reciclare” (pentru autoturisme care pot transporta până la 8 pasageri pe lângă șofer, vehicule grele de marfă capabile să transporte încărcături de până la 3,5 tone și motorete cu trei roți). 

Această taxă se aplică vehiculelor aduse în Polonia înainte de data de 1 ianuarie 2016.


Înregistrarea temporară a vehiculelor se realizează în localitatea de reședință a proprietarului pentru o perioadă de maxim 30 de zile.


Potrivit prevederilor art. 74. 2 din Legea traficului rutier, înregistrarea temporară a unui vehicul se poate realiza:


- din oficiu - după depunerea cererii de înmatriculare a vehiculului;


- la cererea proprietarului vehiculului, pentru a se permite:


- exportul vehiculului în străinătate;



- tranzitarea teritoriului polonez la cumpărare;



- tranzitarea teritoriului polonez în legătură cu necesitatea de a efectua o examinare sau reparație;



- la cererea organismului autorizat să efectueze omologarea sau pentru a se permite efectuarea testelor corespunzătoare.

Spania

Pentru înmatricularea unui vehicul importat (nou sau folosit), trebuie depuse următoarele documente:


• vehicul nou: 


- dovada plății TVA;


- certificatul de conformitate.


• vehicul folosit: 


- documentele originale ale vehiculului;


Dacă este cumpărat de la un proprietar privat, este necesar contractul de cumpărare tradus și dovada plății impozitului pe transferul de proprietate.


Dacă este cumpărat de la un dealer auto spaniol, sunt necesare factura și un certificat eliberat de Ministerul Finanțelor prin care se atestă că vânzătorul este înregistrat ca dealer oficial de mașini.


Dacă este cumpărat de la un dealer auto dintr-o altă țară a UE, este necesară o factură în care trebuie menționat codul TVA. Autoritățile naționale au dreptul de a verifica, în momentul înmatriculării vehiculelor, dacă TVA-ul a fost plătit corect. Normele TVA variază în funcție de mașină - dacă este nouă sau utilizată și dacă este cumpărată de la un dealer profesionist sau de la o persoană particulară. Normele sunt similare celor aplicate în celelalte state membre ale Uniunii Europene: o mașină este considerată nouă dacă nu a efectuat mai mult de 6.000 km sau nu a fost utilizată mai mult de 6 luni.

- certificatul de conformitate emis de ITV (Inspeccion Tecnica de Vehiculos).


Rezidenţii spanioli au dreptul să conducă autovehicule înmatriculate în străinătate (cu plăcuţe de înmatriculare străine) de la graniţă până la domiciliu. În termen de 30 de zile de la intrarea în ţară, aceștia trebuie să solicite obținerea de plăcuţe noi de înmatriculare.


Non-rezidenţii din statele membre UE pot conduce propriul autovehicul timp de 180 de zile de la intrarea în ţară. Vehiculul poate rămâne în Spania pentru încă 180 de zile, atât timp cât nu mai este condus, dar după expirarea acestei perioade fie este sigilat, fie este înmatriculat în Spania
.


SUEDIA

Un autovehicul trebuie să fie înmatriculat în termen de o săptămână de la importul în Suedia, putându-se obţine şi o înmatriculare temporară, valabilă pentru o perioadă de 3 luni.

Orice notificare privind schimbarea dreptului de proprietate trebuie să fie trimisă în termen de zece zile de la realizarea transferului. Noul proprietar trebuie să încheie o asigurare obligatorie, aceasta trebuind să intre în vigoare de la data notificării
.


În cazul în care se efectuează o schimbare de proprietate în luna corespunzătoare pentru plata impozitului pe vehicul, această obligație fiscală nu se transferă noului proprietar, chiar dacă schimbarea dreptului de proprietate are loc înainte ca impozitul să devină scadent.  


Dacă vehiculul este cumpărat sau vândut printr-un dealer, acesta va notifica schimbarea dreptului de proprietate Agenției pentru transporturi. 

O schimbare a proprietății vehiculului trebuie să fie întotdeauna notificată utilizând ultimul certificat de înregistrare original emis. 


O notificare privind schimbarea dreptului de proprietate trebuie să includă:


- numărul de identificare personală (ID) al cumpărătorului, numărul de identificare corporativă sau orice alt număr care a fost alocat unei firme;


- numele cumpărătorului;


- adresa cumpărătorului din Suedia;


- data la care proprietatea urmează să fie transferată;


- semnăturile cumpărătorului și vânzătorului.


Atunci când se schimbă dreptul de proprietate pe numele unei persoane minore, notificarea trebuie să includă și numerele de identificare personală (ID), numele și semnăturile persoanelor care îndeplinesc funcția de custode.

Dacă un vehicul va fi înmatriculat simultan cu schimbarea proprietății, este importantă mențiunea privind persoana care va plăti impozitele aferente. Nu se poate solicita retroactiv înmatricularea, chiar dacă acest lucru se poate face atunci când se notifică o schimbare de proprietate. Înmatricularea unui vehicul se aplică de la data la care a fost înregistrată notificarea. Prin urmare, este important ca schimbarea dreptului de proprietate să aibă loc înainte ca vehiculul să fie înmatriculat pentru utilizarea sa pe drumurile publice sau ca data schimbării dreptului de proprietate să fie aceeași cu data la care vehiculul este autorizat pentru utilizare.


Pe lângă dezmembrare, motivul pentru care un vehicul este radiat poate fi acela că vehiculul a fost exportat sau reconstruit. Radierea se aplică din ziua în care a fost primită cererea, indiferent de motivul său.

Vehiculele cu o greutate totală mai mică sau egală cu 3,5 tone trebuie inspectate tehnic, perioada recomandată scăzând la 34 de luni de la prima punere în funcțiune a vehiculului. A doua inspecție tehnică auto este poate fi făcută în termen de 2 ani de la prima verificare. După aceasta, starea tehnică a vehiculului trebuie să fie verificată anual
.

